Държавен вестник, бр. 91, 2014 г., стр. 27

БРОЙ  91	
Д Ъ Р Ж А В Е Н  В Е С Т Н И К 	
СТР.  27  
им. Министерството на правосъдието уве­
домява ежемесечно Агенцията за социално 
подпомагане за броя на върнатите досиета.
(5) Детето се вписва в регистъра по чл. 113, 
ал. 1, т. 1 СК в едномесечен срок от постъп­
ването в Министерството на правосъдието на 
неговото досие или съответно на документите 
по ал. 2. При констатирана невъзможност 
да бъде събрана необходимата информация, 
съдържаща се в документите по чл. 7, ал. 2, 
т. 12 и 13, детето се вписва в регистъра въз 
основа на наличните данни за него.
(6) Вписването се извършва по реда на 
постъпване. Всяко дете се вписва в регистъра 
със свой уникален пореден номер. 
(7) За всяко вписано в регистъра дете се 
създава, поддържа и съхранява досие.
(8) Министерството на правосъдието уве­
домява съответната регионална дирекция 
за социално подпомагане за вписването във 
водения от него регистър и за необходимостта 
от съгласуване на действията по национално 
и международно осиновяване, информиране 
и подготовка на детето.
(9) Регионалната дирекция за социално 
подпомагане предоставя в Министерството 
на правосъдието на всеки 3 месеца актуални 
документи по чл. 7, ал. 2, т. 8 и 9, на всеки 
12 месеца – по чл. 7, ал. 2, т. 5 и 10, както и 
всяка нова или допълнителна информация или 
документ относно обстоятелства, свързани с 
детето, в 7-дневен срок от узнаването. 
Чл. 9. (1) Заличаване на дете, вписано в 
регистъра, се извършва при:
1. допуснато осиновяване;
2. навършване на пълнолетие;
3. установяване на произхода на детето;
4. оттегляне на предварително даденото от 
родителите съгласие за пълно осиновяване;
5. възстановяване на родителските права в 
случай на вписване по чл. 84, ал. 3 СК;
6. реинтеграция на детето в биологичното 
семейство;
7. настаняване на детето в семейство на 
роднини или близки;
8. смърт на детето.
(2) Заличаването при допуснато междуна­
родно осиновяване се извършва на основание 
влязлото в сила съдебно решение за допускане 
на осиновяването на детето. При национално 
осиновяване заличаване се извършва на осно­
вание уведомление от регионалната дирекция 
за социално подпомагане.
(3) При навършване на пълнолетие детето 
се заличава служебно от регистъра, освен ако 
досието му вече е подадено в съда.
(4) Заличаване при установяване на про­
изхода на детето или при възстановяване на 
родителските права се извършва на основание 
заверен препис от влязлото в сила съдебно 
решение или удостоверение за раждане на 
детето, издадено след припознаването.
(5) Заличаване при оттегляне на предва­
рително даденото от родителите съгласие за 
пълно осиновяване на детето се извършва 
след представяне на документ по чл. 92 СК. 
(6) Заличаване при реинтеграция на детето 
в биологичното семейство или при настаня­
ване на детето в семейство на роднини или 
близки се извършва на основание заповедта 
на дирекцията за социално подпомагане.
(7) Заличаване при смърт на детето се из­
вършва на основание препис от акт за смърт.
(8) Документите по ал. 2 и ал. 4 – 7 се 
представят в Министерството на правосъди­
ето от съответната регионална дирекция за 
социално подпомагане.
(9) Когато за дете, за което са предприети 
действия по осиновяване, настъпи някое от 
основанията по ал. 1, Министерството на 
правосъдието уведомява съответния орган 
или акредитирана организация по чл. 116 СК 
за прекратяването на процедурата и изисква 
връщане на доклада за детето от съответната 
държава.
(10) В случаите на заличаване по ал. 1, 
т. 2 – 8 оригиналните документи от досието 
на детето се архивират в Министерството на 
правосъдието освен при постъпило искане от 
регионалната дирекция за социално подпома­
гане за връщане на всички или определени 
документи.
(11) Министерството на правосъдието 
писмено уведомява съответната регионална 
дирекция за социално подпомагане за зали­
чаването на дете поради допуснато осиновя­
ване от лице с обичайно местопребиваване 
в чужбина и поради настаняване на детето в 
семейство на роднини или близки.
Раздел III
Регистър на осиновяващи по чл. 113, ал. 1, 
т. 2 СК
Чл. 10. (1) Лице с обичайно местопребива­
ване в чужбина, което желае да осинови дете 
с обичайно местопребиваване в Република 
България, подава молба до Министерството 
на правосъдието чрез централния орган или 
чрез акредитирана организация по чл. 116 СК. 
(2) Молбата може да бъде изготвена и от 
централния орган или от акредитираната 
организация по чл. 116 СК.
(3) Молбата съдържа:
1. кратко представяне на осиновява­
щия – име, гражданство, номер на документ 
за самоличност, дата и място на раждане, дър­
жава по обичайно местопребиваване и адрес;
2. кратка история на семейството на оси­
новяващия;
3. информация за икономическото и соци­
алното положение на осиновяващия;
4. информация за здравословното състояние 
на осиновяващия и членовете на неговото 
семейство;